Foto’s: WP klink Leeus se Curriebeker-doppieDie WP het die Leeus met 35 – 13 geklop. Foto: Hansie Linde. ’n Kragvertoning deur die Westelike Provinsie se Evan Roos het toegesien dat die Kapenaars die Leeus met 35–13 geklop het. Die 21-jarige oudleerder van Paarl Boys’ High het twee van die Streeptruie se vier drieë gedruk en hul bonuspuntsege beteken dat hulle nou derde op die Curriebeker-punteleer is. Daarteenoor was die Leeus swak op verdediging en hulle het hopeloos te veel foute op die aanval gemaak. Hulle het tans 24 ligapunte ná 11 wedstryde en hulle kan nie meer vir die uitspeelrondes kwalifiseer nie. WP: Drieë: Evan Roos (2), Godlen Masimla en Andre-Hugo Venter. Doelskoppe: Tim Swiel (3). Strafskoppe: Swiel (3). Leeus: Drie: EW Viljoen. Doelskop: Jordan Hendrikse. Strafskoppe: Hendrikse (2).